ประธานรัฐสภายืนยัน ความเห็นตำรวจสภาต้องการเครื่องแบบใหม่ แต่มีบทเฉพาะกาลให้ใช้ชุดเดิมได้จนครบอายุชุดปัจจุบัน
นายชวน หลีกภัย ประธานสภาผู้แทนราษฎร ในฐานะประธานรัฐสภา กล่าวถึงกรณีที่รัฐสภา มีการสั่งตัดชุดตำรวจรัฐสภาใหม่ จนมีเสียงวิพากษ์วิจารณ์ว่าไม่เหมาะสมกับสภาพเศรษฐกิจ เนื่องจากชุดที่ใส่อยู่ปัจจุบันใช้ได้เพียง 6 เดือน ว่า เป็นเรื่องความประสงค์ของตำรวจ แต่ความเห็นนั้นก็ไม่ได้ 100% เพราะมีทั้งคนที่เห็นด้วยและไม่เห็นด้วย และทราบว่า ฝ่ายการเมือง ก็จะช่วยกันเรี่ยไรเงิน เพื่อตัดเครื่องแบบด้วย เพราะมีการสอบถามความเห็นว่า ส่วนใหญ่ต้องการอย่างไร เพราะจะสั่งเปลี่ยนโดยพละการไม่ได้ และยอมรับว่า เป็นภาระค่าใช้จ่ายของตำรวจรัฐสภา ดังนั้น จึงมีบทเฉพาะกาลว่า จะใช้ชุดเดิมจนกว่าจะครบอายุของชุดปัจจุบันนายชวน ระบุว่า พวกเราคงไม่รู้ว่าเจ้าหน้าที่ในสภาฯ บางฝ่าย ฝ่ายการเมืองเขาช่วยออกให้ อย่างเสื้อนอกสีน้ำเงิน ของตำรวจสภาฯ ไม่ได้ใช้เงินส่วนตัว แต่เป็นฝ่ายการเมืองช่วยกัน ซึ่งเป็นเรื่องภายในและก็เตือนให้เขาซักบ้างเพราะมีอยู่ตัวเดียว แต่เรื่องด่วนเราก็คิดว่าจำเป็นใช้ แต่คงไม่ทันในยุคผม จึงได้มีบทเฉพาะกาลไว้ ให้วาระผมพ้นไปแล้ว